Ecclesia Orthodoxa Coptorum
Haec pagina de Ecclesia Orthodoxa Coptorum explicat. Si aliam ecclesiam, quae se copticam nominat, quaeris, vide Ecclesia Coptica. Ecclesia Orthodoxa Coptorum, vel Ecclesia Copto-Orthodoxa, necnon Ecclesia Alexandrina Coptorum (Coptice: Ϯⲉⲕ̀ⲕⲗⲏⲥⲓⲁ ̀ⲛⲣⲉⲙ̀ⲛⲭⲏⲙⲓ̀ⲛⲟⲣⲑⲟⲇⲟⲝⲟⲥ) est ecclesia Aegyptiaca, quae inter Ecclesias Orthodoxas Orientales numeratur et cui in Aegypto (fontibus discrepantibus) 5–11 milliones hominum adhaerent, praeterea minores greges autochthoni in Libya et in Sudania necnon plurimi Copti in diaspora Europae, Americae et praecipue Australiae, ubi paene 1 000 000 Coptorum vivunt). Caput ecclesiae ad tempus praesens est Papa Theodorus II, centensimus duodevicesimus "Papa Alexandriae et Patriarcha Omnis Africae in Apostolica Sancti Marci Sede." Sanctus Marcus apostolus et evangelista ecclesiam instituit, circa annum 42).